**НАРОДНО ЧИТАЛИЩЕ „РАЗВИТИЕ 1899“**

*С.Полско Косово 7131, ул. 9-ти септември № 64, тел. .............., факс ..................,*

*е-mail:* [*...............*](mailto:byala.rs@byala.bg)

**Д О К Л А Д**

**ЗА ДЕЙНОСТТА НА НЧ „ РАЗВИТИЕ 1899“ ЗА 2022 ГОДИНА**

124 години читалището в с.Полско Косово, общ.Бяла е културна институция за съхранение и развитие на културното материално богатство. Чрез традиционните празници и обичаи то е връзката между поколенията и местото за обединяване на хората.

Читалището е традиционно самоуправляващо се културно-просветно сдружение. Като институция, обединила в себе си традиции и съвременност, то има възможност да изпълнява специфични културно-просветни, информационни и социални потребности на населението.

НЧ „ Развитие 1899“ организира своята дейност, спазвайки основните принципи в Закона за Народните читалища като самостоятелни юридически лица. В изпълнение на чл.26, ал.1 от Закона за народните читалища в срок до 10 ноември 2022 година председателят на читалището представи на кмета на община Бяла Програма за развитие на читалищната дейност за 2023 година, която програма е насочена към културните потребности на жителите на с.Полско Косово и се базира както на утвърдените вече дейности, прояви и мероприятия, а така също и надграждане с нови инициативи. С тази програма се цели да се повиши активността на читалищните настоятелства за създаване на благоприятна среда за всички възрастови групи, ползващи услугите на читалищата; по-голяма активност в работата с местните учебни заведения - основното училище и детската градина; осигуряване на пространство за изява на учениците.

**ФИНАНСИРАНЕ**

Съгласно Закона за народните читалища финансирането на читалището се извършва с годишна държавна субсидия по изготвен държавен стандарт за бройки субсидирана численост. Други източници за финансиране са : членски внос, наеми, дарения и др. На основание сключен Договор между кмета на Община Бяла и Председателя на читалище „Развитие 1899 „ е договорена субсидия за 2022 година в размер на 18560.00 лв./ Осемнадесет хиляди петстотин и шестдесет лева /. Настоящият договор е със срок на действие до 31.12.2022 година включително.

**МАТЕРИАЛНО – ТЕХНИЧЕСКА БАЗА**

Читалището е вписано в Публичния регистър на народните читалища към Министерство на културата.

Състоянието на материално-техническата база, нейното обновяване и поддържане е важно условие за развитие на читалищната дейност. Като сгради читалището ползва и поддържа : „Център за провеждане на културни мероприятия“ , който сграден фонд е в добро състояние, с видео наблюдение на сградата. Библиотечният фонд е в отделна сграда намираща се на втория етаж. Водоснабдяването е от първия етаж. Така е планирано още при строежа на сградата. Наложи се през изминалата 2022 година да поставим отделен водомер за отчитане на изразходваното количество вода, тъй като ни бе спряно водоснабдяването от собственика на сградата, с която сме съсобственици.

**ЧИТАЛИЩНИ ДЕЙНОСТИ :**

**БИБЛИОТЕЧНО ДЕЛО**

Библиотечното дело е било в основата на читалището още при създаването му през 1899 година, но днес с навлизането на технологиите , се намали четенето на книга на хартия, за разлика от миналото. Въпреки това при нас все още има интерес към книгите. Библиотеката разполага с разнообразен библиотечен /книжен / фонд.

Библиотеката се посещава от читатели на различна възраст. По-голяма е посещаемостта през лятото, когато учениците търсят задължителната литература. Тази дейност можем да оценим като добра, особено в работата си с децата от нашето училище.

За **2022 година** броят на читателите е 133 читатели, от които 88 учащи

* посещения за дома - 984
* посещения в читалня - 907
* заети книги – 5830 : книги 4358 и заета периодична литература 1472
* ново постъпили книги – 30 бр.

По решение на Настоятелството абонаментът за 2022 година, който включва : в-к „Минаха години“, в-к „ Ретро“, списание „Журнал за жената“, Географско списание за деца и възрастни и книжка „ Аз рисувам песничка „ е направен от бюджета на читалището .

Читалището разполага с лаптоп и достъп до интернет.

През изминалата 2022 година след проведеното отчетно-изборно събрание са проведени 4 заседания на настоятелството.

*Основно през изминалата 2022 година настоятелството работи по предварително приетия „Културен календар „ , който е отворен и търпи изменения в зависимост от възникване на събития, които трябва да отбележим.*

В началото на 2022година все още бяхме в сложна епидемична обстановка, предизвикана от Ковид 19, затова някои от дейностите бяха излъчени онлайн.

2021 година бе отново трудна за всички, поради това, че бяхме в условията на пандемична ситуация, обусловена от разпространението на COVID-19 и трудна за осъществяване на много читалищни дейности с живото участие на хора. Въпреки всички трудности с помощта на технологиите фейсбук страницата на читалището се превърна в трибуна за изява на нашата дейност. По всякакъв начин се опитвахме да популяризираме и спазваме българските празници , традиции и обичаи.На страница на читалището отбелязвахме бележити дати и годишнини на изтъкнати майстори на словото и изкуството, бележити личности.

Читалището по случай 14 февруари-Трифон Зарезан/стар стил/ и Свети Валентин, отправи предизвикателство към своите почитатели на тема "Моят 14 февруари" да споделят на фейсбук страницата на читалището стихове за любовта и виното, да представят лично творчество-есе, стихове, песен, картина, картичка, пано, пластика. Картини по темата изработи Стефани Григорова, пластики от Силвена Григорова, подаръци изработени от Десислава Илиева. Квилинг картини от Светлана Петрова. Бе дадена творческа свобода на участниците да споделят снимка как приготвят своето вино, как омесват обредния хляб, как се отбелязва празника в къщи. В тази номинация участва Стела Кръстева с фото колаж „Моят 14 февруари“. Участниците представиха радващи окото произведения. С обредни хлябове участва ф-ма „ Зари 95“ .

Годишнината от гибелта на Васил Левски отбелязахме с инициативата „Жива памет за Апостола“. Целите бяха да се популяризира името и делото на Апостола, да се съхрани патриотизма, да се мотивира творческото въображение и талант на учениците в следните категории - есе, стихове, рисунка и историческа книжка. Рисунките на участниците бяха публикувани във виртуална изложба. Най- изявените участници поучиха награди. Във фоайето на читалището бе поместен кът с книги, снимки отбелязващи живота на славния българин. Учениците с ръководител г-жа Белева представиха клип с програма, посветена на 148 години от обесването на Васил Левски.

Под надслов „Четящият млад човек е утрешният мислещ възрастен“ НЧ"Развитие1899"представи в училището "Гостуваща библиотека ", зарадва учениците от Ц Д О -3 и 4 клас с интересни книжки.

Читалището обяви конкурс за изработване на мартеница под наслов „Бъди здрав с Пижо и Пенда“. Бабо мартенската работилница в читалището заработи онлайн . Публикувахме изработените мартеници от децата от ОУ "Св. св. Кирил и Методий". Читалищното настоятелство благодари на училищния колектив за умението да мотивират децата за участие в благотворителност. Мартениците бяха дарени на 1 март на МБАЛ" Юлия Вревска " гр. Бяла. Бяхме топло посрещнати от медиците в болницата. Децата взели участие в конкурса „Бъди здрав с Пижо и Пенда“ изработили най- хубави мартеници получиха награди.

1 март е и ден на самодееца. Дългогодишната читалищна деятелка Денка Цветкова, облечена като Баба Марта раздаде мартеници на хората в селото.

С рецитал на тема „За да я има България“ отбелязахме националния ни празник 3-ти март. Участваха деца от 3 и 4 клас на ОУ“Св. Св. Кирил и Методий“. Със стиховете за България децата участваха в рецитала на Общински младежки дом Русе и спечелиха грамоти. По случай празника учениците изработиха картички Учениците от 1 и 2 клас с ръководител г-жа Станчева ни поздравиха с песента „Родина“. Под ръководството на г-жа Станиславова бе драматично представено подписването на Санстефанския мирен договор. Тържествено бе посрещнато националното и училищното знаме.

Празникът на жената 8 март бе отбелязан в страницата на читалището със стихове на български авторки.

Отбелязахме празника „Прошки“ с откъс от книгата „Думам ти щерко“.

"Всички букви зная, мога да чета, имам си прозорче светло към света ", с това мото първокласниците от основното училище, с кл. р-тел г-жа Станчева, посетиха библиотеката, за да съобщят, че вече знаят буквите и могат да четат. Децата се запознаха с правилата за ползване на книги от библиотеката и получиха читателска карта.

С онлайн изложба на 75 ретро пощенски картички с изображения на цветя отбелязахме Първа пролет. Картичките са от личните колекции на Иванка Бояджиева и Пенка Николова.

С кратка статия припомнихме традициите и обичаите на празника Благовещение. Клуб "Дамски свят" към НЧ"Развитие1899" честити пролетния празник Благовещение и предложи "да се хванем за зелено" с традиционни български ястия, като бяха представени рецепти за приготвянето им.

От 02.04. до 23.04.2021 год. бе обявен „Маратон на четенето“, а дните от 02.04. до 07. 04. 21г. „Седмица на детската книга“.Предизвикахме децата да участват в инициативата с клип, в който четат любима книга и направят илюстрация на любимо четиво. Материалите трябваше да се представят в читалището за да бъдат публикувани. Митко Григоров ни чете от своята любима книга. Децата от 2 клас четоха по роли. Даниел Арабаджиев също ни представи видео клип.

За „Маратон на четенето“ децата от 1-ви и 2-ри клас от училището подготвиха Онлайн изложба "Илюстрация на любима приказка".

С апел: “ Прочети ми приказка за лека нощ!“ се обърнахме към родителите, чиито деца още не умеят да четат. Призовахме ги да снимат клип как четат приказка за Лека нощ. Когато четем заедно, изграждаме нови светове за децата.

Когато си далеч от България, но искаш да възпиташ родолюбец , то и прочетеното за лека нощ е свързано с Родината. НЧ"Развитие1899" благодари на Мария Дочева и синът и Хари Ангелов за участието в „Маратон на четенето“.

Забавленията в „Маратон на четенето“ продължиха с шифрограми, където с картинки и букви са кодирани имената на български автори и техни произведения. Шифрограмите предизвикаха интерес и у възрастните хора.

В „Маратон на четенето“ се включва и Катя Кирилова-доктор по детско книгоиздаване. Тя даде съвети на млади родители, които искат да възпитат у децата си от най- ранна детска възраст любов към книгите.

„Маратон на четенето“ бе закрит по вълшебен начин с феята на приказките, която докосна с магическата си пръчка всяко четящо дете и го омагьоса с любов към книгите.

На 23 април отбелязахме Лазаровден – ден свързан със силата на раждането и възкресението, със събуждането на природата и земята С песни и танци на децата от 2 клас отбелязахме този празник.

Отбелязахме и светлите великденски празници. На велики четвъртък Диана Илиева гостува в училището и заедно с децата боядисва яйца, като преди това им разказва, какви са традициите около празника. Всяко дете имаше възможност да боядиса великденско яйце.

На 21 май отбелязахме храмовия празник на църквата „Константин и Елена“ в с. Полско Косово, която според Закона за паметниците е със статут на АРХИТЕКТУРНО- СТРОИТЕЛЕН ПАМЕТНИК НА КУЛТУРАТА, а също така е обявена за ХУДОЖЕСТВЕН ПАМЕТНИК НА КУЛТУРАТА.

По случай 24 май НЧ “Развитие 1899“ бе поканено да присъства в Букволандия- празник на буквите в 1 клас.

Интерес предизвика и конкурсът "Аз пиша и мечтая", посветен на 24 май- изработените картички за празника бяха представени във виртуална изложба.

На 1 юни Библиотеката към НЧ“Развитие1899“ участва в номинациите за библиотека на годината в Русенска област и получи грамота.

1 юни-международния ден на детето, отбелязахме с децата на ОУ "Св. Св. Кирил и Методий“ .Децата рисуваха с цветни тебешири цветя и слънце по асфалта, играха на дама , скачаха на въже, пускаха хартиени лодки да плават.

На 2 юни помълчахме заедно и сведохме признателно глава пред подвига и саможертвата на героите, дали живота си за България.

В средата на юни бе публикувана Програма – „Лято в библиотеката 2021г.“, в която се включваше: отбелязване на празника Еньовден на 24 юни 2021 г, работата на клуб „Млад библиотекар“/ от 01.07.-30.08.2021г/, сформиране на детски летен театър, „Сбогом лято“ -концерт за закриване на лятото, карнавал „Моят любим литературен герой“ и детска дискотека.

Традиция е отбелязването на Еньовден. Този ден започва на 21 юни и продължава три дни. Завършва точно на Еньовден- 24 юни. Събират се билки в близката околност край селото, защото тогава те имат най- целебната сила. Правят се венци от билки .На всеки участник в празника бе подарена китка с „еньовче“. Децата играха народни игри „Гърненца“, „Отваряй, Кальо , порти“, „Котка и мишка“.

Лятното четене в библиотеката започна с колективно четене на приказки. Идеята „Предизвиквам те да четеш“ бе насочена към деца и родители с едничка цел да ги накараме да прекарат повече време заедно и да предизвикаме интерес към четенето.

Забавлявахме се с Миглена Ангелова и Роксана Ангелова , защото четенето може да бъде и забавно! Само те приеха предизвикателството. Историите от книжката „На улица Брока“ събираше на колективно четене. Децата четоха по роли.

Позабравили буквите и цифрите някои първокласници идваха в читалището да поиграят и да си ги припомнят.

Интересни игри и занимания в библиотеката дни наред намираха гостенчета от Варна.

На 29 юни отбелязахме 122 год. от рождението на Екзюпери, а 116 години от рождението на Ангел Каралийчев – 02.07.2021 год. отбелязахме с публикация на разказа „Майчина сълза“

На 2.07. 2021 год. децата от ДТС „Косовче“ Милен Ангелов и **Миглена Ангелова** ни представиха на „Празника на пчелата“в с Босилковци.

Краят на лятото напомни на много деца, че има непрочетени книги от списъците с препоръчителна литература. Посещенията в библиотеката бяха повече за четене, отколкото за игра и забавления.

По случай откриването на новата учебна година читалището поздрави с онлайн картички бивши ученици, които не живеят в селото ни, но са съпричастни към нашата дейност.

На 29 септември, във връзка с "Походът на книгите", в ОУ “Св. Св. Кирил и Методий“ гостува г-жа Д. Илиева- библиотекар в НЧ "Развитие-1899". Тя представи пред учениците от начален етап куклената приказка "Добрите стопани "по Асен Разцветников. Децата се забавляваха с героите и обещаха, че няма да са като Мързелан и Мързеланка, а ще са трудолюбиви и ученолюбиви.

Отбелязан бе 22 септември „Ден на независимостта“ на България, а

1 октомври- „Ден на възрастните хора“ отбелязахме с Поздравителен адрес , излъчен на фейсбук страницата на читалището.

Във връзка с 1 ноември Ден на народните будители НЧ"Развитие 1899" обявяви кампания "Дари книга, подари любов". Призовахме хората , ако в къщи имат прочетени книги, издадени след 2000-ната година и желаят да ги дарят на библиотеката, ние с радост бихме ги приели. С тази благородна постъпка ще помогнем на повече хора да се докоснат до магията на словото и повече читатели да разнообразят делника си с интересно четиво. За съжаление никой не откликна на призива ни.

На 28 октомври бе подредена във фоайето на читалището есенна изложба от природни материали. Участие взеха децата от ЦРИУ с. Полско Косово.

В чест на 1 ноември – „ Ден на народните будители“ читалище и училище работиха активно. Бе проведен урок по родолюбие, изработени бяха плакати, картички по темата.

Под ръководството на Кристалина Станиславова, преподавател по български език бе изнесена програма. В чест на празника отново си пожелахме да съхраним ценностите, които ни отличават от другите народи и да отстояваме традициите си! На всички съвременни просветители, които запалват искрата на любовта към познанието, пожелахме здраве, да продължават делото на будителите, съхранявайки родолюбието. Да изградим мост, по който нашите деца да пренесат българщината в бъдещето!

В навечерието на „Деня на християнското семейство“, читалището поздрави семействата на :, Боньо Кръстев Бочев и Русанка Димитрова Асенова, Димитър Василев Димитров и Надка Христова Иванова, Едириз Нуриев Алиев и Анка Атанасова Иванова, Йордан Димитров Йорданов и Тодорка Енчева Илиева, Константин Константинов Константинов и Здравка Кирилова Тодорова, Тодор Григоров Димитров и Красимира Стойчева Иванова, които през 2021 година празнуват своята „златна сватба". На този ден получихме плакат от децата към ЦРИУ и представихме онлайн краеведската сбирка в читалището, а към инициативата ни, ако някой има стари предмети от бита да ги дари, за да останат за идните поколения за съжаление никой не прояви интерес.

Месец декември е месец на празниците.

На 9 декември обявихме онлайн коледен конкурс в четири категории, за краен срок обявихме 20 декември.

Конкурсът включваше: изработване на автентична сурвакница, оригинално пожелание за новогодишна баница, най- атрактивна коледна елха, оригинална рецепта за коледно ястие. Празничните забавленията включваха и Ретро коледа . Предизвикателството изискваше да се споделят снимки от детството с Дядо Коледа.

Друга празнична инициатива бе изработване на коледно- новогодишна картичка- дар за самотни хора.Ръководството на читалището остана приятно изненадано, че към конкурсите и предизвикателствата се включиха хора от различни краища на България и различни читалища. Имахме участничка за най-атрактивна коледна елха от Враца, участници в категорията автентична сурвакница читалище „Светлина 1927“ с. Чилнов. Участваха читалище „Надежда“ Козар белене, НЧ“Градина-Върбица1894“, НЧ“Петко Симеонов 905“ с. Муселиево, НЧ“Просвета“ с. Водица. Най – голям брой харесвания имаше украсата на Митко Григоров, сурвакницата на Ангел Александров, ястието на Митко Григоров, Станислав и Даниел Арабаджиеви . Всички участници получиха грамоти и ръчно изработени картички, а отличилите се и книга.

В етнографската сбирка на читалището посрещнахме коледари, те огласиха селото с песни и благословии за здраве и берекет.

Учениците от 4 клас с класен ръководител г- жа Стоянова , съвместно с НЧ "Развитие 1899" поздравиха всички с настъпващите празници.

Отдавна имахме идея да направим куклена пиеса с учениците от 4 клас, но непредвидимата епидемична обстановка осуетявяше опитите ни. За Коледа успяхме да представим "Горско училище" -куклена пиеса осъществена с любезното съдействие на децата от 4 клас с класен ръководител Елена Стоянова, по идея на библиотекаря Диана Илиева.Дядо Колева разнесе подаръци по къщите на добрите деца.Появата на добрия старец в селото ни към нашето детство.

В навечерието на Нова година публикувахме пиесата „Старата и Новата година“ с участието на Миглена Ангелова и Роксана Ангелова /по идея на библиотекаря Диана Илиева/.

**ХУДОЖЕСТВЕНА САМОДЙНОСТ**

Празниците в селото ни са традиционни и читалището е организатор на всички празници на общността и ги реализира съгласно изготвения културен календар. Дейностите се осъществяват съвместно с училището, ЦДГ, като голям е приносът и на ФПФ „ Косовски авлиги“ с ръководител Иван Янков, детски танцов състав „ Косовче“, изградения към читалището клуб „Дамски свят“.

Поради въведеното извънредно положение и епидемична обстановка в страната се преустанови дейността на певческата група и танцовия състав. В условията на пандемичната ситуация двата състава не са участвали в общински или други празнични събития.

Въпреки трудностите, които се създаваха по време на пандемията, НЧ „ Развитие 1899“ с настоятелство в състав : Иванка Стефанова Маринова- председател, Диана Петрова Илиева- секретар, Божанка Георгиева Върбанова, Пенка Григорова Николова, Иван Янков Иванов, Ивелина Георгиева Кирилова, Силвена Йорданова Григорова и проверителна комисия в състав : Иванка Йорданова Стефанова – Бояджиева, Пенка Тодорова Атанасова и Цветанка Илиева Чавдарова работеше в услуга на хората, да бъдат информирани за празниците и обичаите в страната ни, за бележити дати и годишнини на изтъкнати творци, за нова литература. Читалищната работа по време на пандемия бе предизвикателство за нас и мисля, че се справихме според силите си, да съхраним българските празници и традиции и да бъдем в крак с новото време.

Пожелавам на членовете на читалището много здраве, нека всички заедно да продължим делото на будните жители от нашето село, които на 24 февруари 1899 година полагат основите на читалището, като по този начин се тръгне по стъпките на просветените и напреднали хора.

ИВАНКА МАРИНОВА

Председател на НЧ „ Развитие 1899“-